GP3 følger, sammen med GP2, hele den europeiske delen av Formel 1-sesongen. I 2012 var GP3 også til stede på gatebanen i Monaco, etter at de hadde forsøkt i to år, men ikke lykkes grunnet plassmangel. I likhet med GP2-mesterskapet gir GP3 førerne erfaring fra Grand Prix-miljøet, og benytter seg av all infrastrukturen som er til stede for Formel 1-løpene, så som banefunksjonærer og medisinske fasiliteter.